CELEX: 32018R1932
Language: el
Date: 2018-12-10 00:00:00
Title: Κανονισμός (ΕΕ) 2018/1932 του Συμβουλίου, της 10ης Δεκεμβρίου 2018, για την κατάργηση του κανονισμού (ΕΕ) αριθ. 667/2010 σχετικά με ορισμένα περιοριστικά μέτρα για την Ερυθραία

11.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 314/8
               
            
         ΚΑΝΟΝΙΣΜΟΣ (ΕΕ) 2018/1932 ΤΟΥ ΣΥΜΒΟΥΛΙΟΥ
         της 10ης Δεκεμβρίου 2018
         για την κατάργηση του κανονισμού (ΕΕ) αριθ. 667/2010 σχετικά με ορισμένα περιοριστικά μέτρα για την Ερυθραία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση (ΚΕΠΠΑ) 2018/1944 του Συμβουλίου της 10ης Δεκεμβρίου 2018 για την κατάργηση της απόφασης 2010/127/ΚΕΠΠΑ σχετικά με περιοριστικά μέτρα κατά της Ερυθραίας (1),
         Έχοντας υπόψη την κοινή πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Στις 23 Δεκεμβρίου 2009 το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση του Συμβουλίου Ασφαλείας των Ηνωμένων Εθνών (ΑΣΑΗΕ) 1907 (2009) για την επιβολή περιοριστικών μέτρων κατά της Ερυθραίας, που συνίστανται στην απαγόρευση πώλησης και προμήθειας προς και από την Ερυθραία όπλων και συναφούς υλικού.
                  
               
                     (2)
                  
                  
                     Ο κανονισμός (ΕΕ) αριθ. 667/2010 του Συμβουλίου (2) θέτει σε ισχύ τα μέτρα που προβλέπονται στην απόφαση 2010/127/ΚΕΠΠΑ του Συμβουλίου (3), η οποία εκδόθηκε δυνάμει της απόφασης 1907 (2009) του ΣΑΗΕ.
                  
               
                     (3)
                  
                  
                     Στις 14 Νοεμβρίου 2018 το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ 2444 (2018) για την άμεση άρση όλων των περιοριστικών μέτρων του ΟΗΕ κατά της Ερυθραίας.
                  
               
                     (4)
                  
                  
                     Στις 10 Δεκεμβρίου 2018 το Συμβούλιο εξέδωσε την απόφαση (ΚΕΠΠΑ) 2018/1944 για την κατάργηση της απόφασης 2010/127/ΚΕΠΠΑ.
                  
               
                     (5)
                  
                  
                     Τα μέτρα αυτά εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, κυρίως για να διασφαλιστεί η ομοιόμορφη εφαρμογή τους σε όλα τα κράτη μέλη.
                  
               
                     (6)
                  
                  
                     Επομένως, ο κανονισμός (ΕΕ) αριθ. 667/2010 θα πρέπει να καταργηθεί,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 667/2010 καταργείται.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Δεκεμβρίου 2018.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Βλέπε σελίδα 60 της παρούσας Επίσημης Εφημερίδας.
         
            (2)  Κανονισμός (ΕΕ) αριθ. 667/2010 του Συμβουλίου, της 26ης Ιουλίου 2010, σχετικά με ορισμένα περιοριστικά μέτρα κατά της Ερυθραίας (ΕΕ L 195 της 27.7.2010, σ. 16).
         
            (3)  Απόφαση 2010/127/ΚΕΠΠΑ του Συμβουλίου, της 1ης Μαρτίου 2010, σχετικά με περιοριστικά μέτρα κατά της Ερυθραίας (ΕΕ L 51 της 2.3.2010, σ. 19).